OzLabs/hebrew-wiki-articles huggingface dataset:
יחסי מולדובה–קנדה

יחסי מולדובה–קנדה הם היחסים הדיפלומטיים בין מולדובה וקנדה.

== סקירה כללית ==
קנדה הכירה בעצמאותה של הרפובליקה של מולדובה ב-25 בדצמבר 1991. שתי המדינות כוננו יחסים דיפלומטיים ב-20 בפברואר 1992. היחסים הבילטרליים חיוביים אך מוגבלים. קנדה ומולדובה חגגו את יום השנה ה-30 ליחסים הבילטרליים ב-20 בפברואר 2022. מולדובה פתחה שגרירות בקנדה בשנת 2013. הקהילה המולדובית בקנדה (כ-15,000) מרוכזת בעיקר במונטריאול ובטורונטו עם קהילות קטנות יותר בקלגרי ובוונקובר. מולדובה שואפת להצטרף ל. קנדה מאמינה שהשתלבותה של מולדובה בקהילה האירו-אטלנטית היא האינטרס שלה שכן היא תתרום ישירות לביטחון וליציבות של האזור. כחברות בלה פרנקופוני, קנדה ומולדובה משתפות פעולה בנושאים שונים הנוגעים למנדט של הארגון הבינלאומי. כחלק מתמיכתה בריבונות מולדובה, קנדה הייתה שותפה לחסות מולדובה בהחלטת העצרת הכללית של האו"ם מיוני 2018, הקוראת לנסיגה מוחלטת וללא תנאי של צבא זר משטחה של הרפובליקה של מולדובה. ב-8 באוקטובר 2020, קנדה יישרה קו עם האיחוד האירופי ב-OSCE ואישרה מחדש את התמיכה בהסדר שלום ומקיף של הסכסוך בטרנסניסטריה על בסיס כיבוד השלמות הטריטוריאלית והריבונות של הרפובליקה של מולדובה, ועל ידי הדגשת ההידרדרות של מצב זכויות האדם בטרנסניסטריה.

== יחסי סחר ==
תחומי הסחר וההשקעות הקנדיים במולדובה נותרו צנועים. הסחר הדו-צדדי הסתכם ב-24.7 מיליון דולר בשנת 2021. באותה שנה הסתכם יצוא הסחורה של קנדה ב-3.2 מיליון דולר והורכב ברובו מכלי רכב וציוד, בעלי חיים ומוצרים מהחי וכן מוצרים כימיים בעוד שהיבוא הסתכם ב-21.5 מיליון דולר והורכב ברובו ממוצרי טקסטיל, מוצרי מזון וביגוד. הסכם קנדה-מולדובה לקידום והגנה על השקעות זרות (FIPA) נחתם ביוני 2018. ה-FIPA כלל הצהרה משותפת המכירה בחשיבותם של סחר והשקעות. קנדה ומולדובה החלו במשא ומתן לקראת FIPA ביוני 2013.

== נציגויות דיפלומטיות ==
* מולדובה מחזיקה בקנדה שגרירות באוטווה.
* קנדה מיוצגת במולדובה באמצעות שגרירותה בבוקרשט, רומניה.

== קישורים חיצוניים ==
* [https://www.international.gc.ca/country-pays/moldova/relations.aspx?lang=eng יחסי מולדובה–קנדה] באתר משרד החוץ הקנדי

== הערות שוליים ==
יחסי איראן–מולדובה

יחסי איראן–מולדובה הם היחסים הדיפלומטיים בין איראן ומולדובה.

== סקירה כללית ==
שתי המדינות כוננו יחסים דיפלומטיים ב-11 במאי 1992. בנובמבר 2017 נשיא איראן חסן רוחאני נפגש עם נשיא מולדובה, איגור דודון, והזכיר את הפוטנציאל וההזדמנויות הרבות באיראן ובמולדובה לשיתוף פעולה והדגיש את הפוטנציאלים של המגזר הפרטי והמשקיעים של שתי המדינות. ב-30 בינואר 2018 מזכר הבנות עם לשכת המסחר, התעשייה, הכרייה והחקלאות של אספהאן, הרפובליקה האסלאמית של איראן נחתם על ידי לשכת המסחר והתעשייה של הרפובליקה של מולדובה.

== נציגויות דיפלומטיות ==
* מולדובה מיוצגת באיראן באמצעות שגרירותה באנקרה, טורקיה.
* איראן מיוצגת במולדובה באמצעות שגרירותה בקייב, אוקראינה.

== קישורים חיצוניים ==

== הערות שוליים ==
אנחל מנה

אנחל ישראל מנה דלגאדו (בספרדית: Ángel Israel Mena Delgado; נולד ב-21 בינואר 1988 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת לאון מליגת העל המקסיקנית ובנבחרת אקוודור.

== קריירת מועדונים ==
מנה גדל במחלקת הנוער של אמלק. בשנת 2007 החל את הקריירה המקצוענית שלו בקבוצה הבוגרת של המועדון במסגרת ליגת העל האקוודורית, ובסך הכל ערך 249 הופעות ליגה במדי המועדון, בהן הבקיע 58 שערים. למשך תקופה קצרה הושאל לדפורטיבו קואנקה מליגת העל האקוודורית, במדיה ערך 30 הופעות ליגה והבקיע חמישה שערים.

בחודש ינואר 2017 חתם בקרוס אסול מליגת העל המקסיקנית. הוא ערך 52 הופעות ליגה במדי המועדון, בהן הבקיע שמונה שערים.

בחודש ינואר 2019 חתם בלאון מליגת העל המקסיקנית.

== קריירה בינלאומית ==
ב-28 במרץ 2015 ערך מנה את הופעת הבכורה שלו בנבחרת אקוודור, בהפסד 1-0 לנבחרת מקסיקו במשחק ידידות. ב-24 במרץ 2016 הבקיע את שער הבכורה שלו בנבחרת, בתיקו 2-2 נגד נבחרת פרגוואי במסגרת מוקדמות מונדיאל 2018.

הוא היה חלק מסגל נבחרת אקוודור בטורנירים קופה אמריקה 2016, קופה אמריקה 2019 וקופה אמריקה 2021.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== תארים ==
;אמלק
* אליפות אקוודור (4): 2013, 2014, 2015, 2016

;קרוס אסול
* אליפות מקסיקו (1): אפרטורה 2018

;לאון
* אליפות מקסיקו (1): גוארדיאנס 2020
* גביע הליגות (1): 2021

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:גואיאקיל: כדורגלנים
קטגוריה:כדורגלני אמלק
קטגוריה:כדורגלני קרוס אסול
קטגוריה:כדורגלני לאון
קטגוריה:כדורגלני נבחרת אקוודור
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-1988
יחסי אוסטרליה–טורקמניסטן

יחסי אוסטרליה–טורקמניסטן הם היחסים הדיפלומטיים הרשמיים שבין הקהילייה של אוסטרליה לבין טורקמניסטן.

== סקירה כללית ==
אוסטרליה וטורקמניסטן כוננו יחסים דיפלומטיים ב-14 במאי 1992. שתי המדינות משתפות פעולה בארגונים בינלאומיים, ובכלל זה באו"ם. שתי המדינות משתתפות בטורניר הכדורגל גביע אסיה, וביוני 2022 נפגשו שתי הנבחרות הלאומיות למשחק בטשקנט.

== נציגויות דיפלומטיות ==
* טורקמניסטן אינה מיוצגת באוסטרליה לא בדרג השגרירות ולא בדרג הקונסוליה.
* אוסטרליה מיוצגת בטורקמניסטן באמצעות שגרירותה במוסקבה, רוסיה.

== קישורים חיצוניים ==

* [https://www.dfat.gov.au/geo/turkmenistan יחסי אוסטרליה–טורקמניסטן], באתר משרד החוץ האוסטרלי

== הערות שוליים ==
יעקב רובינשטיין

יעקב (קובי) רובינשטיין הוא כנר ישראלי, כנר ראשי של התזמורת הסימפונית של במברג (1995–2009), של הסינפונייטה הישראלית באר שבע (2022-2024) ושל אנסמבל סולני תל אביב.

==קריירה==
יעקב רובינשטיין החל ללמוד נגינה בכינור בגיל 7 אצל שלמה בורנשטיין ומגיל 13 אצל המורה אילונה פהר. לאחר שרותו הצבאי כמוזיקאי מצטיין למד באקדמיה למוזיקה בתל אביב אצל יאיר קלס. בהמשך סיים את לימודיו לתואר ראשון בפרנקפורט ולתואר שני בבית הספר מנהטן למוזיקה בניו יורק (1993–1995).

בשנים 1995–2009 כיהן ככנר ראשי ב, אחת מהתזמורות הגדולות והחשובות בגרמניה.

כסולן הופיע עם תזמורות רבות בארץ ובעולם, כמו עם התזמורות של מנהיים, ברנדנבורג וטיבינגן. כמו כן ניגן ברסיטלים והרכבים קאמריים רבים ושונים.

הוא מוזמן באופן קבוע לנגן עם מיטב התזמורות המובילות בעולם כמו התזמורות של תזמורת הרדיו של מינכן, קלן, שטוטגרט, באדן-באדן, הנובר, אוסלו, מדריד, ולנסיה, סאו פאולו, אוקלנד ועוד.

רובינשטיין ניגן עם גדולי המוזיקאים, כגון: לוצ'אנו פבארוטי ושלושת הטנורים, מידורי, לורין מאזל, לאנג לאנג, מסטיסלב רוסטרופוביץ', מישה מייסקי ורבים אחרים.

בין הסגנונות המייחדים אותו ניתן למנות את נגינת הבארוק והמוזיקה היהודית.

בשנת 2010 השתתף בהקמת התזמורת הקאמרית "קאמרטה במברג". בשנת 2011 הקים את פרויקט הכלייזמר הקרוי על שמו: "רובינשטיין כלייזמר פרוג'קט". מאז חזרתו לארץ בשנת 2012 משמש ככנר ראשי באנסמבל סולני תל אביב כסולן וכנגן ראשי אורח בתזמורות שונות כגון: אנסמבל פניקס למוזיקה עתיקה, התזמורת הקאמרית הישראלית, תזמורת נתניה הקאמרית הקיבוצית, הקאמרטה הישראלית ירושלים, התזמורת הקאמרית כפר סבא "סולני ישראל" והתזמורת הסימפונית חיפה.

==קישורים חיצוניים==

* יהלי אוזן, [https://www.b7net.co.il/mobile/תרבות/הכירו-את-הכנר-הראשי-החדש-של-הסינפונייטה-הישראלית-באר-שבע-513301 הכירו את הכנר הראשי החדש של הסינפונייטה הישראלית באר שבע], באתר באר שבע נט, 2 באוגוסט 2022

== הערות שוליים ==

קטגוריה:כנרים ישראלים
קטגוריה:כנרים יהודים
קטגוריה:בוגרי בית הספר מנהטן למוזיקה
רוק אלטרנטיבי נוצרי

רוק אלטרנטיבי נוצרי (באנגלית: Christian alternative rock) הוא סוגה של רוק אלטרנטיבי הכוללת מילים המתמקדות בענייני אמונה נוצרית, לעיתים קרובות עם דגש על ישו. כמה מבקרי מוזיקה הציעו שבניגוד ל-CCM ולרוק נוצרי ישן יותר, רוק אלטרנטיבי נוצרי מדגיש בדרך כלל סגנון מוזיקלי על פני תוכן לירי כמאפיין סוגה מגדירה, אם כי המידה שבה האמונה מופיעה במוזיקה משתנה מאמן לאמן. בשנת 1989 נוסד מגזין True Tunes News בו עסקו ברוק אלטרנטיבי נוצרי בלבד.<ref></ref>

== היסטוריה ==
מוזיקה אלטרנטיבית נוצרית השתרשה לראשונה בתחילת שנות ה-80, בהתבסס על פאנק נוצרי וגל חדש.

עד שנות ה-90, רבים מהלהקות והאמנים שהוציאו מוזיקת רוק אלטרנטיבית נוצרית, כבר לא הופיעו או הוחתמו על חוזי הקלטות עם חברות תקליטים עצמאיות, כיוון שהמוזיקה שלהם נטתה להיות מורכבת יותר מבחינה לירית (ולעיתים קרובות יותר שנויה במחלוקת) מהפופ הנוצרי שהיה במיינסטרים. בשוק המודרני פועלות חברות תקליטים כמו Tooth & Nail , גוטי ופלודגייט . חברות אלה הן לעיתים קרובות חברות-בת, או בבעלות חלקית, של חברות שוק כלליות כמו וורנר, EMI וקפיטול רקורדס, מה שנותן לאמנים מצליחים הזדמנות "לעבור" לשוק המיינסטרים ולהצליח עם המוזיקה שלהם.

== הערות שוליים ==

אלטרנטיבי נוצרי
אלטרנטיבי נוצרי
אלטרנטיבי נוצרי
רומאריו איברה

רומאריו אנדרס איברה מינה (בספרדית: Romario Andrés Ibarra Mina; נולד ב-24 בספטמבר 1994 באטונטאקי שבאקוודור) הוא כדורגלן אקוודורי המשחק בעמדת קשר הכנף בקבוצת פצ'וקה מליגת העל המקסיקנית ובנבחרת אקוודור.

== חיים אישיים ==
איברה הוא אחיו הצעיר של כדורגלן נבחרת אקוודור רנאטו איברה.

== קריירת מועדונים ==
איברה גדל במחלקות הנוער של ואיה דל צ'וטה, ESPOLI ואוניברסידד קאתוליקה דל אקוודור. בשנת 2007 החל את הקריירה המקצוענית שלו בקבוצה הבוגרת של אוניברסידד קאתוליקה דל אקוודור במסגרת ליגת העל האקוודורית, ובסך הכל ערך 131 הופעות ליגה במדי המועדון, בהן הבקיע 15 שערים. למשך תקופה קצרה הושאל לליגה דה קיטו מליגת העל האקוודורית, במדיה ערך שבע הופעות ליגה.

ב-10 ביולי 2018 חתם איברה במינסוטה יונייטד מה-MLS. ב-23 ביולי ערך את הופעת הבכורה שלו במועדון, בניצחון 1–5 על לוס אנג'לס במסגרת הליגה. ב-12 באוגוסט הבקיע את שער הבכורה שלו במועדון, בתיקו 2-2 נגד לוס אנג'לס גלאקסי במסגרת הליגה. בסך הכל ערך 17 הופעות ליגה במדי המועדון, בהן הבקיע חמישה שערים.

ב-1 ביולי 2019 הושאל איברה לפצ'וקה מליגת העל המקסיקנית. ב-1 ביולי 2020 חתם על חוזה קבוע במועדון.

== קריירה בינלאומית ==
ב-5 באוקטובר 2017 ערך איברה את הופעת הבכורה שלו בנבחרת אקוודור, בהפסד 1–2 לנבחרת צ'ילה במסגרת מוקדמות מונדיאל 2018. במשחק זה הבקיע את שער הבכורה שלו בנבחרת.

הוא היה חלק מסגל הנבחרת בטורניר קופה אמריקה 2019, וערך שלוש הופעות בטורניר.

נכלל בסגל נבחרת אקוודור לטורניר מונדיאל 2022.

== תארים ==
;פצ'וקה
* אליפות מקסיקו (1): אפרטורה 2022

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ליגה דה קיטו
קטגוריה:כדורגלני פצ'וקה
קטגוריה:כדורגלני נבחרת אקוודור
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:אקוודורים שנולדו ב-1994
יחסי טורקמניסטן–יוון

יחסי טורקמניסטן–יוון הם היחסים הדיפלומטיים הרשמיים שבין טורקמניסטן לבין הרפובליקה ההלנית.

== סקירה כללית ==
שתי המדינות כוננו יחסים דיפלומטיים ב-10 ביוני 1992. יוון תומכת במדיניות הנייטרליות של טורקמניסטן במסגרת התמיכה בכל הפעולות לקידום יציבות, ביטחון ויחסי שכנות טובים במרכז אסיה. פרופסור סאריגיאנידיס וצוותו מבצעים חפירות בגונור טפה במדבר קאראקום מאז 1972, אשר גילו עקבות ציוויליזציה יוונית עתיקה המראים קשרים משמעותיים עם התרבות המינואית. ישנם כמה אנשי עסקים ממוצא יווני פעילים בטורקמניסטן, רובם מתגוררים בבירה אשגבאט.

== נציגויות דיפלומטיות ==
* טורקמניסטן אינה מיוצגת ביוון לא בדרג השגרירות ולא בדרג הקונסוליה.
* יוון מיוצגת בטורקמניסטן באמצעות שגרירותה במוסקבה, רוסיה.

== קישורים חיצוניים ==

* [https://www.mfa.gr/en/blog/greece-bilateral-relations/turkmenistan/ יחסי טורקמניסטן–יוון], באתר משרד החוץ היווני

== הערות שוליים ==
מניסלס

מרכז מניסלס
מניסלס (בספרדית: Manizales) היא בירת מחוז קלדס, השוכן במרכז קולומביה. העיר סמוכה להר הגעש נוואדו דל רואיס.

העיר ממוקמת בחלק הצפוני של ציר מגדלי הקפה הקולומביאני ("Eje Cafetero") והיא המרכז העיקרי לייצור קפה קולומביאני. בנוסף על כך, מניסלס נחשבת למרכז אקדמי חשוב. מבחינה כלכלית, הענפים העיקריים שבעיר הם האקדמיה והשירותים.

מניסלס נוסדה ב-12 באוקטובר 1849 על ידי קבוצה של עשרים אנטיוקוואים.

== ערים תאומות ==
* 
* 
* 
* 

== קישורים חיצוניים ==

* 
* 

*
קטגוריה:מחוזות קולומביה: ערי בירה
קטגוריה:יישובים שהוקמו ב-1849
ארטרמון

ארטרמון (באנגלית: Artarmon) הוא פרוור בסידני, המנוהל על ידי עיריית וילובי (City of Willoughby). הוא אחד מאזורי הממשל המקומי.

==גאוגרפיה==
ארטרמון ממוקם בדרום הגדה הצפונית, בערך 9 ק"מ דרום צפון-מערבית למרכז העסקים הראשי של סידני. מעבריו מצויים הפרוורים סיינט לנרדס וגריניץ' מדרום, ליין קוב וליין קוב נורת' במערב, צ'טסווד ווילובי בצפון, וממזרח הפרוור גובל בנרמברן.

==היסטוריה==
בשנים 1794 ו-1796 קרקעות באזור ניתנו לחיילים ופושעים משוחררים על מנת לעודד חקלאות. החווה המשמעותית באזור הייתה בבעלות ויליאם גור, שוטר שעבד תחת המושל ויליאם בליי. גור קרא לאחוזתו ארטרמון על שם אחוזת משפחתו באירלנד. בתוך הפרוור כיום מצוי אתר הקרוי אף הוא על שמו, גבעת גור.

משרד הדואר הראשון בפרוור נפתח ב-1 בדצמבר 1909.

==תרבות==
בארטרמון שני בנייני דת גדולים: הכנסייה האנגליקנית על שם בזיל הקדוש, ומסגד ארטרמון המשרת את הקהילה המוסלמית.

בפרוור מצוי בית ספר יסודי אחד, שנחשב מהטובים באזור וזכה בפרס בשנת 2018.

==תחבורה==
בפרוור עוברת תחנת הרכבת ארטרמון, שנמצאת על קו הגדה הצפונית והמערב של רכבות סידני.

==קישורים חיצוניים==

* [https://dictionaryofsydney.org/entry/artarmon ארטרמון], Dictionary of Sydney

קטגוריה:פרוורי סידני
אוכלי קשקשת

[[חקיין נקאי הוא דוגמה לאוכל קשקשת המחקה את דג הנקאי כדי להתקרב לדגים אחרים, מהם הוא קורע בשר וקשקשים.]]
אוכלי קשקשת או לפידופגיה (באנגלית: Lepidophagy) היא התנהגות אכילה בבעלי חיים אשר מזונם כולל בעיקר קשקשים של דגים שונים. מונח קרוב לכך הוא pterygophagy - בעלי חיים האוכלים סנפירי דגים.

חיות אלה, ברובם הגדול בעצמם דגים, מסתמכים על מזונות נוספים במרבית המקרים, אוכלי כל ואף קרניבורים כשרק מעטים ניזונים מקשקשים בלבד ואלה נחשבים לטפילים וניזונים בצורה דומה למוצצי דם, כשרק לעיתים נדירות הם מתקרבים לגודל הטרף ולרוב גודלם כ-12 עד 20 ס"מ בלבד. התנהגות אכילה זו ידועה אצל 6 משפחות דגי מים מתוקים: אמנוניים, חריתיים, פיראניים, דיסטיצ'ודונטיים, אפטרונוטיים שפמנונים ערפדיים ושכילביים (Schilbeidae). ועוד 7 משפחות של דגי מי ים: נאוויתיים, קברנוניים, קרנוניים, טורפניים, אשקופיים, אריוסיים ותלת-קוציים (Triacanthodidae).

ישנם מספר התנהגויות באכילת קשקשים. מספר מינים כמו השפמנון Neotropius khavalchor, ניזון רק מקשקשים שנפלו מדגים אחרים כך שהוא חי ביחסי קומנסליזם עם הדגים עליהם הוא מתבסס. לעומתם דגים כמו הפיראניה Catoprion mento נוגסת בשיניה בדגים אחרים בגודלה וקורעת מהם בשר, עור וקשקשים. הם אינם מתים אך נפצעים מכך. האמנון Perissodus microlepis מימת מלאווי מופיע בשני צורות, המתאימות לקריעת קשקשת הן מימינו של הקורבן והן משמאלו. מספר אוכלי קשקשת עוקבים אחרי קורבנם עד הרגע שהם יכולים לתקוף את קשקשיו וסנפיריו, לרוב סנפירי השת והזנב, מה שעוזר להם להימלט מקורבנם לאחר מכן. את הקשקשים הם אוספים בפיהם מהקרקעית. לעומתם כמה דגים מפתים את הקורבן עד שיתקרב לטווח תקיפה ואז קורעים במהירות מקשקשיו. כך ניזון למשל הקרנון חקיין נקאי.

בדומה לטפילים אחרים הניזונים בדרך זו כמעט תמיד קטנים מהקורבנות שלהם ואינם הורגים אותם או אף פוצעים אותם קשה.

==יתרונות וחסרונות==
לתזונה זו מספר יתרונות: קשקשי דגים הם מקור מזון המכיל קרטין ואמייל, וכן עור ושכבת ריר העשירים בחלבונים ובסידן. קשקשי דגים הם גם מזון נפוץ יחסית באזורים בהם הרבה דגים והם קלים יחסית להסרה מאשר קריעת בשר, נוסף על כך שהם משקיעים אנרגיה ולחימה בהריגת הטרף והקשקשים גדלים במהירות לאורך כל חודשי השנה.

התנהגות אכילה בקנה מידה מתפתחת בדרך כלל בגלל מחסור במזון ותנאים סביבתיים קיצוניים. אכילת הקשקשים והעור המקיף את הקשקשים מספקים חומרים מזינים עשירים בחלבון שאולי לא יהיו זמינים במקומות אחרים בנישה.

החסרונות בצורת אכילה זו כוללת פגיעה מידי הקורבנות הפונדקאים שלהם, צורך במעקב אחרי אוכלוסיות דגים שונות ולרוב דרושה אנרגיה לתלישת ונשיכת הקשקשים, אשר דורשת אנרגיה גדולה מאשר אנרגיית הקשקשים המופקת, כך שיש צורך בתלישת קשקשים רבים להשגת אנרגיה מספקת.

==ראו גם==
*טפילות
*אוכלי דגים

==קישורים חיצוניים==
*[https://bioone.org/journals/ichthyology-and-herpetology/volume-105/issue-4/CE-17-584/An-Investigation-of-Lepidophagy-Scale-Eating-in-Cyprinodon-Pupfishes-on/10.1643/CE-17-584.short לפידופגיה באתר bioone] 
==הערות שוליים==

קטגוריה:קרניבורים
The Melodic Blue

The Melodic Blue הוא אלבום הבכורה של הראפר והמפיק המוזיקלי האמריקאי בייבי קים. האלבום יצא לאור ב-10 בספטמבר 2021, על ידי חברות התקליטים PGLang וקולומביה רקורדס, כשקים משמש כמפיק בפועל. הגרסה המקורית של האלבום מכילה הופעות אורח של קנדריק לאמאר, דון טוליבר וטראוויס סקוט; גרסה מעודכנת, שיצאה לאור ב-22 בספטמבר, מכילה הופעת אורח של ברנט פאיאז. מהדורת הדלוקס של האלבום יצאה לאור ב-28 באוקטובר 2022, עם הופעות אורח של דון טוליבר, PinkPantheress וליל עוזי ורט.

== רקע וקידום ==
ב-19 באוקטובר 2020, בייבי קים חשף לראשונה את שם האלבום על ידי הדפסת שמו וכמה מהרצועות מתוכו על גבי קפוצ'ון, אך אישר אותו באופן סופי ב-30 באפריל 2021.<ref></ref> ב-31 באוגוסט 2021, קים הצהיר שהאלבום מוכן ואמר כי "נמצאת בידיי עבודת ההפקה/הלחנה הטובה ביותר שלי".<ref></ref> יומיים לאחר מכן, אישר כי האלבום מתוכנן לצאת לאור באותו החודש. ב-6 בספטמבר 2021, יום העבודה, קים אישר את תאריך היציאה וחשף את עטיפת האלבום.<ref></ref> יומיים לאחר מכן, חשף גם את רשימת הרצועות.<ref name=":0"></ref>

ב-22 בספטמבר עודכן האלבום עם שלושה שירים נוספים: הסינגלים "Hooligan" ו-"No Sense" שיצאו קודם לכן, וגרסה מחודשת ל-"Lost Souls" ביחד עם ברנט פאיאז.<ref></ref> מהדורת הדלוקס של האלבום יצאה ב-28 באוקטובר 2022, עם שבע רצועות חדשות.<ref></ref> על מנת לקדם את האלבום, קים יצא לסיבוב הופעות באמריקה הצפונית ובאירופה מנובמבר 2021 עד יולי 2022.<ref></ref><ref></ref><ref></ref>

== הצלחה ==
מתוך האלבום יצאו ארבעה סינגלים. שניים מהם, "Durag Activity" ביחד עם טראוויס סקוט ו-"Family Ties" ביחד עם קנדריק לאמאר נכנסו למצעד הבילבורד הוט 100, במקומות ה-85 וה-18 בהתאמה.<ref></ref> השיר "Family Ties" אף זכה בפרס גראמי לביצוע הראפ הטוב ביותר בטקס פרסי גראמי ה-64.<ref></ref> האלבום עצמו התקבל באופן חיובי על ידי מבקרי המוזיקה, ונכנס למקום החמישי במצעד הבילבורד 200, עם 53,000 יחידות שקולות לאלבום בשבוע הראשון לצאתו.<ref></ref><ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2021
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי פרנק דוקס
קטגוריה:אלבומי היפ הופ
קטגוריה:אלבומי חברת קולומביה רקורדס
אנסטסיה וולוצ'קובה

אנסטסיה יורייבנה וולוצ'קובה (ברוסית: Анастасия Юрьевна Волочкова; נולדה ב-20 בינואר 1976) היא רקדנית בלט רוסית, אישיות ציבורית. זוכת הפרס Benois de la Danse לשנת 2002.

וולוצ'קובה החלה את קריירת הבלט שלה בתיאטרון מרינסקי ב-1994, ומ-1998 היא עבדה בתיאטרון בולשוי. לאחר 2003, הוא מופיע עם פרויקטי סולו, בעיקר בכיוון אסטרדה. בנוסף לקריירת הריקוד שלה, היא מנסה את עצמה כשחקנית, דוגמנית וזמרת.

==ביוגרפיה==
אנסטסיה וולוצ'קובה נולדה ב-20 בינואר 1976 בלנינגרד. במשפחתו של אלוף ברית המועצות בטניס שולחן בזוגות.

וולוצ'קובה למדה באקדמיית ואגאנובה לבלט רוסי, סיימה את לימודיה בכיתתה של נטליה דודינסקאיה.

בשנת 1994, כשהיא עדיין סטודנטית, היא החלה להופיע עם קטעי סולו על במת תיאטרון מרינסקי. לאחר סיום הלימודים, היא התקבלה מיד כסולנית. כבר בשנים הראשונות לעבודתה, היא ביצעה את התפקידים הראשיים בבלטים: ג'יזל, קורסייר, אגם הברבורים, ריימונדה וציפור האש<ref></ref>.

בשנת 1998 היא הוזמנה על ידי ולדימיר וסילייב לבצע את התפקיד של אודטה בהפקתו החדשה של אגם הברבורים בתיאטרון בולשוי.

כתוצאה מסיבוב הופעות בבריטניה בתחילת שנת 2000, היא קיבלה הזמנה להבלט האנגלי הלאומי.

בספטמבר 2003 הודחה רשמית מתיטרון בולשוי, היא עצמה מקשרת את ההדחה מהתיאטרון עם נקמתו האישית של המיליארדר וחבר הדומה סוליימאן קרימוב, ממנו נפרדה זמן קצר לפני פיטוריה.

==פעילות פוליטית==
ב-2003 היא הפכה לחברה במפלגת רוסיה המאוחדת. ב-2 בפברואר 2011 היא עזבה את המפלגה<ref></ref>.

ב-2009 היא הגישה בקשה להשתתפות בבחירות לראשות עיריית סוצ'י, בירת אולימפיאדת 2014 העתידית, אך נדחתה<ref></ref>.

בשנת 2016, היא השתתפה בקונגרס העשירי של מפלגת רוסיה הוגנת. היא שקלה את אפשרות השתתפותה בבחירות להדומא הממלכתית כמועמדת לחברות ממפלגה זו<ref></ref>.

== קישורים חיצוניים ==

* 

==הערות שוליים==

קטגוריה:רקדניות רוסיות
קטגוריה:בלרינות
קטגוריה:שחקניות רוסיות
קטגוריה:רוסיות שנולדו ב-1976
קטגוריה:רוסים שנולדו ב-1976
נמרוד מגידו

נמרוד מגידו הוא מתמטיקאי וחוקר מדעי המחשב. הוא מדען חוקר במרכז המחקר של IBM אלמאדן ובאוניברסיטת סטנפורד. תחומי העניין שלו כוללים אופטימיזציה קומבינטורית, עיצוב וניתוח אלגוריתמים, תורת המשחקים ולמידת מכונה, והוא אחד האנשים הראשונים שהציעו פתרון לבעיית המעגל הקטן ביותר .

== השכלה ==
מגידו קיבל תואר ראשון במתמטיקה ופיזיקה, תואר שני במתמטיקה ותואר דוקטור למתמטיקה (1972), כולם מהאוניברסיטה העברית בירושלים. את תואר הדוקטור קיבל על מחקר בהנחיית מיכאל משלר<ref name="mathgene"></ref><ref name="comp11"></ref>.

== קריירה ומחקר ==
בסוף שנות ה-70 היה פרופסור במחלקה לסטטיסטיקה של אוניברסיטת תל אביב. בנוסף נמנה עם סגל אוניברסיטת נורת'ווסטרן.

מגידו ידוע בטכניקות הגיזום והחיפוש שלו בגאומטריה חישובית וכן בחיפוש פרמטרי שהוא המציא ב-1983<ref>.</ref> ושימשו לפתרון בעיות אופטימיזציה גאומטריות חישוביות שונות, ובמיוחד כדי לפתור את בעיית המעגל הקטן ביותר בזמן ליניארי<ref name="Megiddo1989"></ref>. בין הדוקטורנטים לשעבר שלו נמצאת אדית כהן.

על שמו רשומים פטנטים אחדים.

=== פרסים ===
* פרס ג'ון פון נוימן לשנת 2014, על תרומות יסודיות בקשת רחבה של תחומי חקר ביצועים ומדעי הניהול, ובפרט בתחומי תכנון ליניארי, אופטימיזציה קומבינטורית ותורת המשחקים האלגוריתמית.
* פרס ICS לשנת 1992
* פרס פרדריק לנצ'סטר לשנת 1992<ref></ref>.
* בשנת 2009 הוא קיבל את פרס עמיתי המכון לחקר התפעול ומדעי הניהול (INFORMS) על תרומות לתיאוריה וליישום של תכנות מתמטי, כולל חיפושים פרמטריים, שיטות נקודות פנימיות, תכנות ליניארי בממד נמוך, ניתוח הסתברותי של שיטת הסימפלקס וחישוב תורת המשחקים.

==קישורים חיצוניים==
* 

* 

==הערות שוליים==

קטגוריה:חוקרי תורת המשחקים
קטגוריה:מדעני מחשב אמריקאים
קטגוריה:זוכי פרס ג'ון פון נוימן (INFORMS)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
יחסי יוון–קמבודיה

יחסי יוון–קמבודיה הם היחסים הדיפלומטיים הרשמיים שבין הרפובליקה ההלנית לבין ממלכת קמבודיה.

== סקירה כללית ==
שתי המדינות כוננו יחסים דיפלומטיים ב-8 באפריל 1996. המרחק הגאוגרפי המפריד בין שתי המדינות, היעדר קהילה יוונית בקמבודיה והמגעים הפוליטיים הדלילים של פנום פן עם מדינות מחוץ לסביבתה המיידית לא היטיבו בעבר בפיתוח היחסים הפוליטיים הדו-צדדיים בין יוון לקמבודיה, אם כי היחסים הרב-צדדיים יותר מתפתחים בין המדינות. שתי המדינות הן חברות מלאות בלה פרנקופוני.

== יחסי סחר ==
לפי Trading Economics, הסחר הדו-צדדי בין המדינות ירד מעט בין 2019 ל-2020. היצוא של קמבודיה ליוון והיבוא מיוון עמד על 12.24 מיליון דולר ו-1.44 מיליון דולר, בהתאמה. הנתונים העדכניים ביותר באתר הסטטיסטיקה מצביעים על כך שבשנת 2020, פריטי לבוש היוו 6.93 מיליון דולר או 57 אחוז מהיצוא של קמבודיה, בעוד שעורות, פרווה ומוצרי פרווה היוו 0.83096 מיליון דולר או 58 אחוזים. מהיבוא של קמבודיה.

== נציגויות דיפלומטיות ==
* קמבודיה מיוצגת ביוון באמצעות שגרירותה בפריז, צרפת.
* יוון מיוצגת בקמבודיה באמצעות שגרירותה בבנגקוק, תאילנד.

== קישורים חיצוניים ==

* [https://www.mfa.gr/en/blog/greece-bilateral-relations/cambodia/ יחסי יוון–קמבודיה], באתר משרד החוץ היווני

== הערות שוליים ==
אריסטרכוס מסמותרקיה

אריסטרכוס מסמותרקיה (220–143 לפנה"ס; ביוונית: Ἀρίσταρχος ὁ Σαμόθραξ Aristarchos o Samothrax) עסק בדקדוק יווני עתיק. הוא מזוהה כבעל ההשפעה החזקה ביותר מכל חוקרי השירה ההומרית.<ref></ref> הוא היה הספרן הראשי של ספריית אלכסנדריה ונראה כי ירש את מורו אריסטופנס מביזנטיון בתפקיד זה.

== חַיִיו ==
אריסטרכוס עזב את האי סמותרקיה בגיל צעיר ונסע לאלכסנדריה, שם למד עם מנהל הספרייה. מאוחר יותר, הוא היה מורה בחצר המלכותית, ולאחר מכן מנהל הספרייה מ-153 עד 145 לפני הספירה. לאחר שהוא נרדף על ידי תלמידו, תלמי השמיני, הוא מצא מקלט בקפריסין, שם מת.

נאמר שלאריסטרכוס היה זיכרון מדהים והוא היה אדיש לחלוטין לגבי המראה החיצוני שלו.

הדיווחים על סיבת מותו משתנים, אם כי יש הסכמה שזה היה במהלך הרדיפות של תלמי השמיני. דיווח אחד מציין שלאחר שחלה במחלת המיימת חשוכת מרפא, הרעיב את עצמו למוות בזמן גלות קפריסין.

== עֲבוֹדָתו ==
הוא ייסד את המהדורה החשובה ביותר מבחינה היסטורית של השירים ההומריים, מספרים שהוא יישם עליה את שיטת המבטא של המורה שלו, תוך שהוא מציג את הטקסטים בעין זהירה לנכונות המטרית. דחייתו של שורות מפוקפקות<ref>Cic. ad Fam. iii.11.5, ix.10.1; in Pis. 30.73</ref> הפכה את חומרתו לפתגם.<ref>Hor. A. P. 450</ref> סביר להניח שהוא, או נכון יותר, כנראה, אחד מקודמיו באלכסנדריה, זנודוטוס, היה אחראי לחלוקת האיליאדה והאודיסאה לעשרים וארבעה ספרים כל אחד.

=== עבודות אחרות ===
לפי הסודא, אריסטרכוס כתב כ-800 חיבורים ( ypomnimata) בנושאים שונים; כולם אבודים פרט לקטעים שנשמרו בסכוליה השונים. יצירותיו מכסות סופרים כמו אלקאיוס, אנאקראון, פינדארוס, הסיודוס והטרגדיות.

=== פיסוק ===
הוא שינה את מערכת הסימנים הטקסטואליים היווניים הקדומים (סמיה) ומנקודה מסוימת ואילך נקראו סימנים אלו סמלים אריסטרכיים. הקשר ההיסטורי של שמו לביקורת ספרות יצר את המונח "אריסטרך" למבקר שיפוטי.

== קישורים חיצוניים ==
* [http://www.samothraki.gr/site/215-144/] האתר של סמותרקי
* [http://www.newadvent.org/cathen/01303a.htm מאמר חדש באנציקלופדיה של Advent על ספריית אלכסנדריה]
* [https://web.archive.org/web/20100924171033/http://www.aristarch.org/ Aristarch.org, ביקורת הומניסטית]
{| class="wikitable"
|+
!קדם לו
!תפקיד
!עוקב לו
|-
|אריסטופנס מביזנטיון
|מנהל הספרייה שלאלכסנדריה
|?
|}
* 

==הערות שוליים==

קטגוריה:ספרני הספרייה הגדולה של אלכסנדריה
קטגוריה:יוונים בתקופה ההלנית
קטגוריה:בלשנות היסטורית
יחסי בהוטן–יוון

יחסי בהוטן–יוון הם היחסים הבילטרליים שבין ממלכת בהוטן לבין הרפובליקה ההלנית. כיום לא מתקיימים יחסים דיפלומטיים רשמיים בין שתי המדינות, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה. זאת כחלק ממדיניות ההתבדלות של בהוטן, שמגבילה את כמות המדינות שבהוטן מקיימת איתן יחסים. למרות זאת, שתי המדינות חברות באו"ם ובארגונים בין־לאומיים נוספים.

== קישורים חיצוניים ==

== הערות שוליים ==
לב שלם

לב שלם הוא שיר שכתב וביצע ברי סחרוף והלחין חיים לרוז. הוא נכלל באלבומו הרביעי של סחרוף, "נגיעות", שיצא לאור ב־1998.

השיר היה להיט שהגיע למקום השני במצעד הפזמונים השבועי של רשת ג', והיה לאחד מלהיטיו של האלבום.

השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.

== על השיר ==
התמה של השיר לקוחה מאמרתו של הרבי מקוצק .

סחרוף, שבאותה התקופה התחיל העניין הגדול שלו בנושאי יהדות ("התאהבות", כלשונו), הזכיר את האינטרנט וויקיפדיה כמקורות מידע שלו באותה התקופה לנושא, ומשם התוודע לכמה מאמרות הרבי מקוצק.

בשיר, כמו בשירים נוספים באלבום, יש השפעות מזרחיות. אף שסחרוף ממוצא טורקי וגדל בטורקיה, הוא לא ספג בבית באופן מכוון מוזיקה מזרחית – הוריו הקשיבו למוזיקה מערבית ומוזיקה שחורה. בשירותו הצבאי ניגן מדי פעם מוזיקה מזרחית עם חברים, "אבל עם חצי קריצה, כאילו עכשיו אנחנו משחקים אותה כמו קרועי הלב האלה". העבודה המקצועית יותר בסוגה החלה בתקופת "מינימל קומפקט", בעצת המפיק דירק פולאק, אך עדיין היה זה כסוג של גימיק אקזוטי. עם זאת, באותה התקופה סחרוף ספג השפעות מזרחיות כמאזין: הוא הושפע מהמוזיקה של הולגר צ'וקאי, ובעיקר מהאלבום של בריאן אינו ודייוויד ברן (ששילב זמרות לבנוניות), אלבום שהיה בשבילו "גילוי". בהמשך הושפע ממוזיקאים נוספים.

בישראל, הגיע סחרוף ב"לב שלם" לביטוי מזרחי שנחשב קיצוני באותה התקופה. חיים לרוז, שאותו ציין סחרוף כשותף מרכזי באלבום (וכן באלבום הקודם והאלבום הבא), הגיע אליו עם הלחן לשיר, לחן שהיה בסגנון טורקי ומצא חן בעיני סחרוף. הובאה שלישיית כנרים מנוסה במוזיקה מזרחית בהובלת פליקס מזרחי. סחרוף הסביר שההשפעות המזרחיות בשיר נחשבו קיצוניות, בעיקר בשבילו, שכונה "נסיך הרוק": 

סחרוף ציין שהקלטת השיר הייתה מהיותר זריזות מבין הקלטות שירי האלבום. הוא ציין את גרסת הכיסוי שעשתה לשיר ספיר סבן בתוכנית "דה וויס" כגרסה שתרמה לפרסום המחודש של השיר.

== יחס הביקורת ==
נועה הרשקוביץ כתבה ב"טיים אאוט": .

אסף קרביץ מ"מעריב אונליין" כתב שהשיר הוא "המנון לכל מי שפעם נשבר לו הלב".

בביקורתו על הופעה לציון 20 שנים לאלבום כתב נדב מנוחין מאתר וואלה!: .

אלקנה כהן ממגזין "קולומבוס" תיאר את האלבום כ"אלבום הישראלי הטוב בכל הזמנים". על השיר כתב , כדוגמה לחיבורים המוצלחים שיצר סחרוף באלבום.

== הצלחה ==
הסינגל הוצג ב"פינה לשיפוטכם" של מצעד רשת ג' ב־15 בנובמבר 1998, זכה להצלחה וצעד 10 שבועות, עד 24 בינואר 1999, אז יצא מהמצעד. בשיאו הגיע למקום השני, ב־27 בדצמבר 1998.

=== מיקומי שיא ===

== משתתפים ==
* ברי סחרוף – זמרה, גיטרות
* חיים לרוז – בס, קלידים, סמפלר, קולות
* גידי רז – קלידים, טיבי
* דני מקוב – תופים
* אסף אמדורסקי – תכנות תופים
* פליקס מזרחי – כינור מוביל
* שאול כהן – כינור
* סלים נדף – כינור
* קרני פוסטל – צ'לו
* ויקטור עידה – קאנון

=== הפקה ===
* חיים לרוז – מפיק מוזיקלי, עיבוד
* אסף אמדורסקי – עיבוד
* דני מקוב – עיבוד
* גידי רז – עיבוד
* קרני פוסטל – עיבוד
* יזהר אשדות – מיקס באולפן שלו בספטמבר 1998
* טל מטמור – טכנאי קול (עוזר מיקס)
* אלידע רמון – הקלטה באולפן של יזהר אשדות

== קישורים חיצוניים ==

* [https://youtu.be/__GjwOcMkJ0 "לב שבור" (גרסת הרמיקס)], באתר יוטיוב מיוזיק
* [https://youtu.be/MFD2eR0Hb80 "לב שקט" (גרסה אקוסטית)], באתר יוטיוב מיוזיק

== ביאורים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי ברי סחרוף
קטגוריה:שירים בעברית
המועצה לביטחון לאומי (ערב הסעודית)

המועצה לביטחון לאומי של ערב הסעודית (בערבית: مجلس الأمن الوطني) הייתה הגוף האחראי על תיאום האסטרטגיות בתחומי הביטחון הלאומי ומדיניות החוץ של ערב הסעודית. המועצה נחשבה לעמוד השדרה של ממשלת ערב הסעודית בתחומי יחסי חוץ וביטחון לאומי עד פירוקה.

המועצה הוקמה על ידי מלך ערב הסעודית, עבדאללה ב-2005 ופורקה על ידי מחליפו המלך סלמאן ב-29 בינואר 2015, פחות משבוע לאחר שהומלך למלך ערב הסעודית. את המועצה החליפה מועצה חדשה בשם "המועצה לעניינים מדיניים וביטחוניים".

מזכיר המועצה בתקופת קיומה היה בנדר בן סולטאן אאל סעוד.

== היסטוריה ==
המועצה לביטחון לאומי הוקמה ב-16 באוקטובר 2005 על ידי המלך החדש, המלך עבדאללה בתגובה לשינויים גאופוליטיים גדולים באזור המזרח התיכון (אשר המרכזי שבהם היה מלחמת עיראק)<ref name="arnews"></ref>.

המועצה בוטלה על ידי המלך סלמאן ב-29 בינואר 2015, פחות משבוע לאחר שהומלך. במקום המועצה הקים המלך סלמאן את "המועצה לעניינים מדיניים וביטחוניים".

== תפקידי המועצה ==
המועצה הוקמה על מנת לפעול כמנגנון ארגוני שיתאם את המדיניות של הממלכה הנוגעת לביטחון לאומי. למועצה היה את הסמכות החוקית להכריז מלחמה ולחקור סוכנויות ביטחון במידה והן היו מעורבות במעשים אשר איימו על הביטחון הלאומי של הממלכה<ref name="wi"></ref>.

למרות הקמת המועצה ובדומה להתנהלות של מוסדות ממשלתיים סעודים אחרים, ההחלטות המרכזיות בכל התחומים ובפרט בתחום הביטחון הלאומי התקבלו על ידי בכירים במשפחת המלוכה, משפחת סעוד.

== חברי המועצה לביטחון לאומי ==
בראש המועצה לביטחון לאומי עמד מלך ערב הסעודית ומלבדו היו חברים בה בין היתר, יורש העצר, שר ההגנה, שר הפנים, שר החוץ, ואישים נוספים<ref></ref><ref name="secgen"></ref>.
{| class="wikitable"
|+חברי המועצה לביטחון לאומי ב-2015, לפני המלכתו של סלמאן
! colspan="2" |חברי המועצה
|-
|יו"ר המועצה
|עבדאללה, מלך ערב הסעודית
|-
|סגן יו"ר המועצה
|יורש העצר הסעודי, סלמאן
|-
|מזכ"ל המועצה
|בנדר בן סולטאן אאל סעוד
|-
|שר הפנים
|מוחמד בן נאיף אאל סעוד
|-
|שר החוץ
|סעוד בן פייסל אאל סעוד
|-
|ראש סוכנות המודיעין הסעודית
|חאליד בן בנדר אאל סעוד
|-
|ראש המשמר הלאומי של ערב הסעודית
|מוטייב בן עבדאללה אאל סעוד
|}
{| class="wikitable"
|+חברי המועצה לביטחון לאומי ב-2015, לאחר המלכתו של סלמאן ובטרם פירוק המועצה
! colspan="2" |חברי המועצה
|-
|יו"ר המועצה
|סלמאן, מלך ערב הסעודית
|-
|סגן יו"ר המועצה
|מוקרן, נסיך סעודיה
|-
|מזכ"ל המועצה
|בנדר בן סולטאן אאל סעוד
|-
|שר הפנים
|מוחמד בן נאיף אאל סעוד
|-
|שר ההגנה
|מוחמד בן סלמאן אאל סעוד
|-
|שר החוץ
|סעוד בן פייסל אאל סעוד
|-
|ראש סוכנות המודיעין הסעודית
|חאליד בן בנדר אאל סעוד
|-
|ראש המשמר הלאומי של ערב הסעודית
|מוטייב בן עבדאללה אאל סעוד
|}

== הערות שוליים ==

קטגוריה:ערב הסעודית: יחסי חוץ
קטגוריה:ערב הסעודית: צבא וביטחון
יחסי ברוניי–יוון

יחסי ברוניי–יוון הם היחסים הבילטרליים שבין נגרה ברוניי דארוסלאם לבין הרפובליקה ההלנית.

== סקירה כללית ==
המגעים הפוליטיים והכלכליים של יוון עם ברוניי מוגבלים. משפחות יווניות מעטות מתגוררות דרך קבע בבירה בנדר סרי בגוואן, עם זאת, כמה אזרחים או גולים יוונים עובדים מדי פעם במדינה כמנהלים בכירים של חברות בינלאומיות.

== נציגויות דיפלומטיות ==
* ברוניי מיוצגת ביוון באמצעות שגרירותה בלונדון, הממלכה המאוחדת.
* יוון מיוצגת בברוניי באמצעות שגרירותה בסינגפור.

== קישורים חיצוניים ==

== הערות שוליים ==
ריצ'רד בארלו

ריצ'רד יוג'ין בארלו (באנגלית: Richard Eugene Barlow; נולד ב-12 בינואר 1931 בגלסבורג, אילינוי) הוא מתמטיקאי וסטטיסטיקאי אמריקאי, שנחשב יחד עם פרנק פרושאן כמייסד תחום האמינות המודרני. הוא היה פרופסור באוניברסיטת קליפורניה, ברקלי מ-1963 ועד פרישתו ב-1999.

הוא הציג את המושג "זמן כולל במבחן" בתורת האמינות<ref name="YuZalkind2001"></ref>. הוא ופרושן כתבו יחד את הספר התיאוריה המתמטית של אמינות.

== ביוגרפיה ==
בארלו קיבל את התואר הראשון שלו במתמטיקה מנוקס קולג' ב-1953 ואת התואר השני שלו מאוניברסיטת אורגון ב-1955<ref></ref>. בשנת 1961 הוא קיבל את הדוקטורט שלו בסטטיסטיקה מתמטית מאוניברסיטת סטנפורד תחת שמואל קרלין. עבודת הדוקטורט שלו נקראה יישומים של תהליכים סמי-מרקוביים לפתרון בעיות באמינות<ref></ref>. לאחר סיום הלימודים עבד במכון לניתוחי ביטחון במשך שנה. מ-1963 ועד פרישתו ב-1999 היה פרופסור באוניברסיטת ברקלי. בהיותו בברקלי הדריך כמה דוקטורנטים בחקר ביצועים.

בארלו היה מדען אורח במעבדות בואינג ב-1966 ובאוניברסיטת פלורידה סטייט ב-1975 וב-1976 (עם פרנק פרושן). מ-1963 עד 1969 היה יועץ לתאגיד ראנד .

בנוסף לתורת האמינות, הוא עסק במודלים הסתברותיים, בסטטיסטיקה בייסיאנית ובניתוח נתונים סטטיסטיים.

ב-1991 הוענק לו פרס ג'ון פון נוימן עם פרנק פרושן. הוא עמית של המכון לסטטיסטיקה מתמטית, האיגוד האמריקאי לסטטיסטיקה, והמכון לחקר ביצועים ומדעי הניהול.

== חיים אישיים ==
בארלו נשוי משנת 1956 ולו ארבעה ילדים.

==קישורים חיצוניים==

== הערות שוליים ==

קטגוריה:סטטיסטיקאים אמריקאים
קטגוריה:בוגרי מכללת נוקס
קטגוריה:בוגרי אוניברסיטת אורגון
קטגוריה:בעלי תואר דוקטור מאוניברסיטת סטנפורד
קטגוריה:זוכי פרס ג'ון פון נוימן (INFORMS)
קטגוריה:אמריקאים שנולדו ב-1931
יחסי יוון – סרי לנקה

יחסי יוון–סרי לנקה הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית הסוציאליסטית של סרי לנקה.

== סקירה כללית ==
שתי המדינות כוננו יחסים דיפלומטיים בשנת 1957. היחסים בין שתי המדינות טובים, שיתוף הפעולה הדו-צדדי והרב-צדדי משביע רצון. יוון נקטה בפעולה מיידית בעקבות החדשות על הצונאמי שפגע באזורים בדרום מזרח אסיה בדצמבר 2004 על מנת לספק הקלה ולעזור לנפגעי הצונאמי. ספינת תענוגות יוונית שנשאה 500 טונות של סיוע הומניטרי חירום, כולל אספקת תרופות וציוד רפואי, הפליגה מאתונה לסרי לנקה. הספינה נשארה בטרינקומאלי במשך 3 חודשים, ופעלה כמחלקה בבית חולים.

בכל הנוגע לסיוע לפיתוח ארוך טווח, יותר מ-8 מיליון אירו הוקצו כמימון לפרויקטים של שיקום ותשתיות בתחומי החינוך, הבריאות, הדיג והספנות. הסכם לשיתוף פעולה לפיתוח נחתם בין שתי המדינות ב-18 באפריל 2007. 

== יחסי סחר ==
הסחר הדו-צדדי של סרי לנקה עם יוון, שאינה שותפת סחר משמעותית, הוא צנוע. מחזור המסחר הכולל בין שתי המדינות בשנת 2009 עמד על 13.6 מיליון דולר, שהיווה ירידה של 17 אחוזים לעומת השנה שקדמה לה. מוצר הייצוא העיקרי של סרי לנקה ליוון הוא תה, המהווה 49% מהערך הכולל של היצוא של סרי לנקה ליוון בשנת 2009. יבוא תיל וכבלים מבודדים, שהיוו 26% משווי היבוא הכולל, היה המוצר העיקרי שיובא מיוון ב-2008.

== נציגויות דיפלומטיות ==
* סרי לנקה מיוצגת ביוון באמצעות שגרירותה ברומא, איטליה.
* יוון מיוצגת בסרי לנקה באמצעות שגרירותה בניו דלהי, הודו.

== קישורים חיצוניים ==

* [https://www.mfa.gr/en/blog/greece-bilateral-relations/sri-lanka/ יחסי יוון–סרי לנקה], באתר משרד החוץ היווני
* [http://www.embassy.nettech.it/content/sri-lanka-and-hellenic-republic-bilateral-relations יחסי יוון–סרי לנקה] באתר משרד החוץ של סרי לנקה

== הערות שוליים ==
Mission de Phénicie

משלחת פיניקיה (בצרפתית: Mission de Phénicie) הייתה משלחת הארכאולוגית הגדולה הראשונה לפיניקיה (סוריה, לבנון וצפון ארץ ישראל). היא התרחשה בשנים 1860–1861 על־ידי צוות צרפתי בראשות ארנסט רנן. רנן הופקד על המשימה באוקטובר 1860, לאחר שהתעורר עניין צרפתי בעקבות גילוי ארון קבורת אשמונעזר השני ב־1855.<ref></ref> המשלחת תיארה סקר ארכאולוגי שביצע הצוות, מקרן שבצפון פיניקיה דרומה עד אזור עתלית ודור.
__ללא_תוכן__
== כרכים ==
טקסט:
<div class="mw-content-ltr">
 [https://gallica.bnf.fr/ark:/12148/bpt6k5529563s/ <nowiki>[1]</nowiki>] [https://gallica.bnf.fr/ark:/12148/bpt6k1057590v/ <nowiki>[2]</nowiki>] [https://www.academia.edu/42885836/Mission_de_Phénicie <nowiki>[3]</nowiki>]
</div>
"לוחות" צילומים:
<div class="mw-content-ltr">
 [https://gallica.bnf.fr/ark:/12148/bpt6k5544180x/ <nowiki>[1]</nowiki>] [https://gallica.bnf.fr/ark:/12148/bpt6k1057586z <nowiki>[2]</nowiki>]
</div>
קטלוג ממצאים מהמשלחת:
<div class="mw-content-ltr">

</div>

== ראו גם ==
* קורפוס הכתובות השמיות

== קישורים חיצוניים ==

== הערות שוליים ==

קטגוריה:ספרי ארכאולוגיה
קטגוריה:ספרי 1864
קטגוריה:פיניקים
קטגוריה:לבנון: ארכאולוגיה
קטגוריה:סוריה: ארכאולוגיה
קטגוריה:ארכאולוגיה של ארץ ישראל
פרנציסקה קט

פרנצ'סקה קט (בגרמנית: Franziska Kett; נולדה ב-24 באוקטובר 2004) היא כדורגלנית גרמנייה, המשחקת בעמדת החלוצה בבאיירן מינכן מהבונדסליגה לנשים ובנבחרת גרמניה עד גיל 19.
==קריירת מועדונים==
===נוער===
קט החלה את קריירת הכדורגל שלה כשהצטרפה למועדון אדנשטטן מהעיירה ברנרייד שבבוואריה התחתית. ב-2020 עברה למחלקת הנוער של גרן-וייס דגנדורף, שם שיחקה בקבוצת ה-U15.

לקראת עונת 21–2020 הצטרפה קט לקבוצת ה-U17 של המועדון באיירן מינכן מהבונדסליגה לנשים.

===בוגרים===
====באיירן מינכן II====
לקראת סיום עונת 2020-21 שותפה קט במספר משחקים במדי קבוצת המילואים של באיירן במסגרת הבונדסליגה השנייה. בעונת 22–2021 קט שיחקה באופן קבע במדי הקבוצה השנייה של באיירן, כשהיא עורכת 15 הופעות ליגה וכובשת שישה שערים. את שערה הראשון בבוגרים הבקיעה ב-26 בספטמבר 2021 בניצחון 4:1 על קבוצת המילואים של וולפסבורג.

====באיירן מינכן====
במרץ 2022 חתמה קט על חוזה מקצועני ראשון בבאיירן. את הופעת הבכורה שלה בבונדסליגה ערכה ב-25 בספטמבר 2022, כשעלתה כמחליפה של קרולין סימון בניצחון 3:0 על ורדר ברמן. ב-29 בספטמבר ערכה את הופעת הבכורה שלה במסגרת מוקדמות ליגת האלופות לנשים, בניצחון 3:1 על ריאל סוסיאדד. את שערה הראשון בבונדסליגה הבקיעה ב-30 באוקטובר בניצחון 3:1 על מפן.

==קריירת נבחרות==
===נבחרות צעירות===
קט שיחקה תחת התאחדות הכדורגל הבאוורית במסגרת גביע המדינה, בקבוצות הגיל U16, U14 ו-U18, בין השנים 2017–2019. במסגרת זו כבשה שישה שערים בארבע עשרה הופעות.

קט שיחקה לראשונה במדי נבחרת גרמניה במסגרת הנבחרת עד גיל 15, ואת הופעת הבכורה שלה ערכה ב-3 בנובמבר 2017 בהפסד 6:1 לנבחרת ארצות הברית, שם גם הבקיעה את שערה הראשון במדי הנבחרת. עד דצמבר 2018, שותפה קט ב-8 משחקים במדי גרמניה עד גיל 15, בהם כבשה שבעה שערים.

ב-16 בינואר 2020 הופיעה לראשונה במדי נבחרת גרמניה עד גיל 17, בהפסד 3:1 לנבחרת ספרד.

ב-21 ביוני 2022 הופיעה לראשונה במדי נבחרת גרמניה עד גיל 19, בניצחון 4:1 על נבחרת צרפת. קט שותפה בכל משחקי שלב הבתים ביורו 2022 עד גיל 19, בו הודחה גרמניה בתום שלב הבתים.

== ראו גם ==
* באיירן מינכן (כדורגל נשים)
* ג'וליה גווין
* סידני לוהמן

== קישורים חיצוניים ==

== הערות שוליים ==

2022 11

קטגוריה:חלוצות כדורגל גרמניות
קטגוריה:חלוצי כדורגל גרמנים
קטגוריה:כדורגלניות גרמניות
קטגוריה:כדורגלניות באיירן מינכן
קטגוריה:גרמנים שנולדו ב-2004
מוטי בריל

מרדכי (מוטי) בריל (נולד ב-1953) הוא מהנדס גרעין ישראלי, כיהן כראש עיריית ערד בין השנים 2003–2007.

==ביוגרפיה==
נולד ב-1953 בערך. למד הנדסה גרעינית באוניברסיטת בן-גוריון בנגב וקיבל תואר דוקטור.

בשנת 1976 החל לעבוד בקרייה למחקר גרעיני על יד דימונה, ומילא בה מספר תפקידים. במקביל, עמד בראש "הקרן לפיתוח ערד" - ארגון עזרה לנזקקים בעיר.

בשנת 2003 התמודד בבחירות לעיריית ערד בראש רשימה עצמאית בשם "כיוון אחר". הוא זכה בכ-29% מקולות הבוחרים, שני למועמד הליכוד משה אדרי, אך גבר על אדרי בסיבוב השני ונבחר לראשות העירייה, הראשון בערד שלא נבחר מטעם מפלגת העבודה.

בשנת 2004 פרסם העיתנאי דניאל בן סימון ריאיון עם בריל, במהלכו השמיע בריל אמירות קשות כנגד העולים מארצות ערב בעיירות הפיתוח והעולים דוברי הרוסית בערד. בעקבות כך, עלו קריאות להדחתו. בריל הגיש תביעת דיבה נגד בן סימון בטענה כי דבריו סולפו והוצגו באופן שנשמע גזעני ושהכותרת שניתנה להם מעוררת קונוטציות גזעניות. תביעתו נדחתה.

בשנת 2007 לא הצליח להעביר תקציב במליאת העירייה, והודח עקב כך מתפקידו על ידי שר הפנים מאיר שטרית ולעיר מונתה ועדה קרואה בראשות גדעון בר לב. עתירה שהגיש בריל לבג"ץ כנגד ההדחה - נדחתה.
שנים אחר כך טען בריל כי חברת מפלגתו טלי פלוסקוב הייתה זו שבהתנגדותה לתקציב הביאה להדחתו לאחר שסירב להצעתה לתקצב באופן לא הגון לכאורה מיזמים הקשורים בקהילת דוברי הרוסית בערד. פלוסקוב הכחישה את הטענות.

כיום בריל מתנדב ב"פורום אקדמאים למודעות גרעינית" הפועל "להגביר את מודעות הציבור, לייעץ, ולסייע לגורמים המקצועיים לטפל בנושא בצורה הטובה ביותר".

מתגורר בגן יבנה.

==קישורים חיצוניים==
* [https://jokopost.com/author/mobr/ מאמריו] באתר Jokopost.
* מוטי בריל, [https://youtu.be/AbCabkoPQT0 האם לאירן יש/אין פצצה], הרצאה באתר YouTube.

==הערות שוליים==

קטגוריה:ראשי עיריית ערד
קטגוריה:ראשי עמותות
קטגוריה:גן יבנה: אישים
קטגוריה:בעלי תואר דוקטור מאוניברסיטת בן-גוריון בנגב
קטגוריה:עובדי הקריה למחקר גרעיני – נגב
קטגוריה:מהנדסים ישראלים
קטגוריה:פיזיקאים ישראלים
קטגוריה:ראשי רשויות מקומיות שנבחרו ברשימה עצמאית
קטגוריה:ישראלים שנולדו ב-1953
ונרה 12

ונרה 12 (ברוסית: Венера-12), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 12 שוגרה ב־14 בספטמבר 1978 מכן שיגור 81/24 בקוסמודרום בייקונור. . הגשושית נבנתה במשרד לאבוצ'קין.

במהלך הטיסה לנוגה בוצע ניסוי סובייטי-צרפתי לגילוי ומדידה של קרינת גמא. לצורך כך הותקנו מכרישי מדידה בונרה 11, ונרה 12 וחללית "פרוגנוז 7". מכשירי מדידה היו במרחק משמעותי ביניהם ולכן היה ניתן לבצע טריאנגולציה לגילוי מקור הקרינה.

הגשושית התנתקה מפלטפורמת הטיסה ב־19 בדצמבר 1978 ונכנסה לאטמוספירה של נוגה יומיים מאוחר יותר ב־21 בדצמבר במהירות של 11.2 ק"מ לשנייה. במהלך הירידה היא הפעילה בלימה אווירודינמית ולאחריה בלימת מצנח שנסתיימה עם בלימה אטמוספירית. היא ביצעה נחיתה רכה על פני השטח ב-06:30 שעון מוסקבה ב־21 בדצמבר, לאחר זמן ירידה של שעה בקירוב. מהירות הנחיתה הייתה 7–8 מטר לשנייה. מידע הועבר לפלטפורמת הטיסה להעברה מחודשת לכדור הארץ במשך 110 דקות אחרי הנחיתה.

רכב הנחיתה נשא ציוד לחקר הטמפרטורה והתרכובת הכימית של הקרקע ושל האטמוספירה. מכשיר שנקרא גרוזה זיהה ברקים בנוגה. לוונרה 11 ולוונרה 12 היו רכבי נחיתה עם שתי מצלמות שתוכננו להדמיית צבע. המצלמות כשלו בהחזרת תמונות כאשר כיסוי העדשה לא נפרד לאחר הנחיתה עקב פגם תכנוני. גם מאבחן האדמה כשל. היה עליה כרומטוגרף גז כדי לאמוד את הרכב האטמוספירה של נוגה ומכשירים לחקר קרינה סולרית מפוזרת. התוצאות שדווחו כללו הוכחה לרעם וברק וגילוי פחמן חד-חמצני בגבהים נמוכים.

מודול הטיסה עבר במרחק 34 אלף ק"מ מנגה. ב-13 בפברואר 1979 הוא חקר כוכב שביט C/1979 Y1 בעזרת ספקטרומטר אופטי שהותקן בו. ב-5 במרץ 1979 נרשמה התפרצות קרינה שבהמשך זוהה כמגנטר. הקשר עם הגשושית נותק ב-18 באפריל 1980

==קישורים חיצוניים==

* [https://www.laspace.ru/projects/planets/venus11-12/ תיאור המשימה באתר יצרן הגשושית]
* [https://heasarc.gsfc.nasa.gov/docs/heasarc/missions/venera1112.html תיאור המשימה]

==הערות שוליים==

קטגוריה:גשושיות סובייטיות
קטגוריה:תוכנית ונרה
קטגוריה:1978 בברית המועצות
קזואריניים

קזואריניים (שם מדעי: Casuarinaceae) היא משפחה של צמחים בעלי פרחים בסדרת אלונאים, בדומה לאלוניים. היא כוללת ארבעה סוגים של כ-90 עד 95 מינים של עצים ושיחים ירוקי עד. כל המינים במשפחה שויכו בעבר לסוג קזוארינה (Casuarina).

מיני הצמחים של משפחה זו נפוצים באזורים הטרופיים של העולם הישן מהארכיפלג המלאי ועד הודו, אוסטרליה ואיים באוקיינוס השקט. לרוב המינים אין שם מבוסס בעברית.

==תיאור==
כל המינים הם עצים או שיחים ירוקי עד. הם נראים מאוד דומים למחטניים מסוימים, אבל הם צמחים בעלי פרחים. למינים רבים יש ענפים קטנים דמויי מוטות המתפקדים כעלים. העלים האמיתיים, לעומת זאת, מצטמצמים לקשקשים משולשים קטנים. העלים הקשקשים הם בדורים של ארבעה עד 16. אין עלי לוואי.

מיני הצמחים הם חד-ביתיים או דו-ביתיים מזוויגים נפרדים. התפרחות נראות לרוב כמו חרוטים קטנים. הפרחים החד מיניים מצומצמים מאוד. חסרים עלי עטיף. הפרחים הזכריים מורכבים מאבקן אחד בלבד. בפרחים הנקביים, שני עלי שחלה (שחלילים) מתמזגים לשחלה עליונה; עמוד העלי מסתיים בשתי צלקות. ההאבקה היא על ידי הרוח (אנמופיליה).

הפירות הוא אגוזים, הזרעים ברובם בעלי כנפיים.

לשורשי המינים במשפחה יש סימביוזה עם החיידקים מהסוג פרנקיה (Frankia) המקבעים חנקן.

==סיווג ומיון==
מאז שהבוטנאי האוסטרלי פיצל את הסוג קזוארינה במהלך שנות ה-80 של המאה ה-20 מסווגים במשפחת הקזואריניים ארבעה סוגים עם כ-95 מינים:
*: כ-61 המינים נמצאים באוסטרליה.
*: שני מינים בלבד, האחד בפיליפינים והשני בבורנאו ומערב גינאה החדשה.
* (שם נרדף Quadrangula): כ-14 המינים נמצאים מהאזור הביוגאוגרפי של ועד לאיים בדרום-מערב האוקיינוס השקט.
*קזוארינה: 14 המינים נמצאים באוסטרליה ובאיים שמצפון לה.

== מיני קזואריניים בארץ ישראל ==
קזוארינה דקיקה ב[[יער אילנות]]
עצי קזוארינה הובאו לארץ ישראל מאוסטרליה מראשית תקופת המנדט הבריטי ומשמשים כצמחי תרבות בגנים ובשדרות.

=== בין המינים הנפוצים בארץ ===
* קזוארינה שבטבטית (C. equisetifolia)
* קזוארינה דקיקה (C. cunnunghamiana)
* קזוארינה מכחילה (C. glauca)
* קזוארינה אשונה (C. stricta)
* אלקזוארינת לומן (A. leuhmanni)

==קישורים חיצוניים==

* 
* אברהם ויינשטיין, [https://www.kkl.org.il/files/Accessible-1/afforestation_and_environment/afforestation_and_environment_publications/forest_online_journal/yaar_11/pdf_casuarinas.pdf על מיני קזוארינה הגדלים בישראל], המחלקה למשאבי טבע, מרכז וולקני, בית דגן. יער, גיליון מס' 11, 2009

==הערות שוליים==

קטגוריה:צמחים שתוארו ב-1814
קטגוריה:טקסונים שתוארו בידי רוברט בראון
קטגוריה:משפחות צמחים
פיליו

פיליו (בפורטוגזית: Filhó) הוא קינוח פורטוגזי מתוק ומטוגן הנפוץ בפורטוגל ובקרב מדינות הדוברות פורטוגזית.

הקינוח מורכב מקמח וביצים שאותם מתפיחים, מטגנים בשמן עמוק ולאחר מכן מוסיפים סוכר וקינמון.

מלבד שמו המקורי, הקינוח נקרא גם מל דה רפאדורה (Mel de Rapadura) ומוכר כך בצפון ברזיל.

== קישורים חיצוניים ==

* [https://www.photosandfood.ca/2015/07/26/azores-filhos-traditional-fried-dough-dessert/ מתכון להכנת פיליו], באתר Photosandfood

== הערות שוליים ==

קטגוריה:המטבח הפורטוגזי
קטגוריה:המטבח הברזילאי
קטגוריה:מאפים
שואיצ'י גונדה

שואיצ'י גונדה (ביפנית: 権田 修一; נולד ב-3 במרץ 1989 בטוקיו שביפן) הוא כדורגלן יפני המשחק בעמדת השוער בקבוצת שימיזו אס-פולס מליגת העל היפנית ובנבחרת יפן.

== קריירת מועדונים ==
גונדה גדל במחלקת הנוער של טוקיו. הוא ערך 203 הופעות ליגה במדי הקבוצה הבוגרת של המועדון, רובן במסגרת ליגת העל היפנית.

ב-9 בינואר 2016 הושאל גונדה למשך שנה להורן, עמה שיחק בליגות הנמוכות באוסטריה. הוא ערך 17 הופעות ליגה במדי המועדון.

ב-6 בפברואר 2017 חתם גונדה בסגאן טוסו מליגת העל היפנית. הוא שיחק במועדון במשך שתי עונות, בהן ערך 67 הופעות ליגה.

ב-29 בינואר 2019 חתם גונדה בפורטימוננסה מליגת העל הפורטוגלית. ב-17 במאי ערך את הופעת הבכורה שלו במועדון, בהפסד 2-0 לספורטינג בראגה במסגרת המחזור ה-34 בליגה לעונת . בסך הכל ערך 15 הופעות ליגה במדי המועדון.

ב-2 בינואר 2021 הושאל גונדה למשך שנה לשימיזו אס-פולס מליגת העל היפנית. ב-9 בינואר 2022 חתם על חוזה קבוע במועדון.

== קריירה בינלאומית ==
ב-6 בינואר 2010 ערך גונדה את הופעת הבכורה שלו בנבחרת יפן, בניצחון 3-2 על נבחרת תימן במסגרת מוקדמות גביע אסיה 2011.

הוא היה חלק מסגל נבחרת יפן בטורניר גביע אסיה 2011, בו זכתה נבחרתו, בטורנירים גביע הקונפדרציות 2013, מונדיאל 2014 וגביע אסיה 2019, וכן נכלל בסגל הנבחרת האולימפית של יפן טורניר הכדורגל באולימפיאדת לונדון (2012).

נכלל בסגל נבחרת יפן לטורניר מונדיאל 2022.

== תארים ==
;טוקיו
* גביע הקיסר (1): 2011
* גביע הליגה היפנית (1): 2009
* גביע סורוגה בנק (1): 2010

;נבחרת יפן
* גביע אסיה (1): 2011

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:שוערי כדורגל יפנים
קטגוריה:טוקיו: כדורגלנים
קטגוריה:כדורגלני טוקיו
קטגוריה:כדורגלני סגאן טוסו
קטגוריה:כדורגלני פורטימוננסה
קטגוריה:כדורגלני שימיזו ס-פולסה
קטגוריה:כדורגלני נבחרת יפן
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:יפנים שנולדו ב-1989
וייטנאם הוט 100

לוגו מגזין הבילבורד
וייטנאם הוט 100 או בילבורד וייטנאם הוט 100 (באנגלית: Billboard Vietnam Hot 100) הוא מצעד מוזיקה בווייטנאם, שנערך על ידי בילבורד וייטנאם מאז 14 בינואר 2022. מצעד המוזיקה, המתבסס על נתוני הורדות מוזיקה מקמעונאי מוזיקה דיגיטלית בשירות מלא (לא כולל מכירות מאתרים של אמנים בודדים) והזרמת מוזיקה שנאספים על ידי MRC Data, מתעדכן מדי יום חמישי.<ref></ref><ref></ref>

השיר הראשון שהופיע במקום הראשון במצעד היה "" של ו.<ref></ref><ref></ref>

לבילבורד וייטנאם יש מצעד מוזיקה נוסף בשם השירים הווייטנאמיים המובילים. מצעד המוזיקה משתמשש באותה טכניקה כמו וייטנאם הוט 100, אך השירים במצעד כוללים אך ורק שירים בוייטנאמית.

==קישורים חיצוניים==
* 

== הערות שוליים ==

קטגוריה:מצעדי הבילבורד
לוס דל ריו

לוס דל ריו (בספרדית: Los del Río; בעברית: אלה מהנהר), הוא צמד מוזיקלי הידוע גם בשם הדל ריוס (The Del Rios). הצמד מוציא שירים מסוגות כמו פופ ודאנס ספרדי ולטיני. הוא הוקם בשנת 1962 על ידי אנטוניו רומרו מונגה (17 בפברואר 1948) ורפאל רואיז פרדיגונס (10 בנובמבר 1947). השניים ידועים בעיקר בזכות סינגל הדאנס המצליח שלהם "Macarena", שיצא במקור ב-1993. השיר זכה להצלחה עולמית. בשנת 2002 דורג השיר במקום הראשון ברשימת "100 One-hit Wonders של VH1".

== קריירה ==
הסינגל "Tengo, tengo" יצא לאור ב-18 בפברואר 1996, ונכלל מאוחר יותר באותה שנה באלבום, Fiesta Macarena.<ref></ref> בסופו של דבר, הוציא הצמד שישה אלבומים: , , , Colores, ו-Alegria y cosabuena. חמישה מהאלבומים כללו גרסאות של "Macarena", בסגנונות ורמיקסים שונים. בשל הצלחתם הרבה ברחבי העולם, עיירת הולדתם דוס הרמנאס קראה על שמם אולם מוזיקה עירוני חדש, "Anfiteatro Los del Río".

שיר ידוע נוסף של לוס דל ריו הוא "Sevilla tiene un color especial", שנוגן באופן בולט בסרט הספרדי Ocho apellidos vascos.<ref></ref>

==קישורים חיצוניים==

== הערות שוליים ==

קטגוריה:צמדים מוזיקליים
קטגוריה:להקות ספרדיות
קטגוריה:זוכי פרס גראמי הלטיני
קטגוריה:להקות פופ
QQ מיוזיק

QQ מיוזיק (באנגלית: QQ Music; בסינית: QQ音乐) הוא שירות הזרמת מוזיקה בסין, בבעלות טנסט מיוזיק . נכון לשנת 2018, יש 700 מיליון משתמשים ב-QQ Music, עם הערכה של 120 מיליון מנויים.<ref></ref> כמו כן, לשירות ההזרמה יש נתח שוק של כ-15% משוק המוזיקה המקוונת הסיני.<ref name="Soo"></ref> כמו כן, שירות ההזרמה אחראי על פרסי QQ Music .<ref></ref><ref></ref>

== שירות עסקי ==
QQ Music פועלת תחת המודל העסקי פרימיום, שבו השירותים הבסיסיים הם בחינם בעוד שתכונות משופרות זמינות במנוי. עם זאת, בניגוד לשירותי הזרמת מוזיקה אחרים, כגון ספוטיפיי, ל-QQ Music יש את היכולת להגביל את התוכן שלה כך שיוגבל למשתמשים רשומים (הידועים כ-VIPs או יהלומים ירוקים). כמו כן, QQ Music יכולה להציע לרכישה שירים (במחיר של 19 עד 20 יואן), בין היתר של נואה סיירוס, אריאנה גרנדה<ref></ref> וטיילור סוויפט,<ref></ref> שבהם אלבומים מסוימים מוגבלים לרכישה בלבד.

=== חשבונות ומנויים ===
החל מחודש מרץ 2020, QQ Music מציעה שלושה סוגי מנויים:<ref name=":0"></ref>
{| class="wikitable"
!סוג
! האזנה לנייד ולמחשב
! כמות סטרימינג
! הורדת מוזיקה
! האזנה מעבר לים
! מוזיקה לרכישה
! התאמה אישית וערכות נושא (תכונה ניידת)
|-
| גרסת חינמית
|כמה שירים
| סטרימינג של 128kbps
| כמה שירים
| לא
| לא
| לא
|-
| גרסת VIP
| כל השירים (לא כולל מוזיקה שנרכשה)
| סטרימינג ללא הגבלה
| עד 300 שירים להורדה בחודש
| כן
| כן
| כן (לא כולל נושאי יוקרה)
|-
| הגרסה היוקרתית
| כל השירים (לא כולל מוזיקה שנרכשה)
| סטרימינג ללא הגבלה
| עד 500 שירים להורדה בחודש
| כן
| כן
| כן
|}

== קישורים חיצוניים ==
* 

== הערות שוליים ==

קטגוריה:שירותי הזרמת מוזיקה
קטגוריה:אתרי אינטרנט שהושקו ב-2005